Joanas hus var perfekt for oss. Vi var 8 voksne og 3 barn, totalt tre generasjoner som dro på tur sammen. Alt var kjempegodt tilrettelagt fra Joanas side, og alt var perfekt i orden da vi kom. Huset inneholder absolutt alt du måtte kunne tenke deg av utstyr, og fortsatt enda litt mer. Vi trengte f.eks ikke kjøpe strandleker og utstyr, da dette fantes i rikelige mengder. Det er to uteplasser hvor man kan sitte. Vi spiste frokost ute hver morgen på terrassen i tilknytning til hagen. Hagen er kjempefin for soling og lek. Den er veldig barnevennlig.
Huset ligger så og si på stranden, så det er veldig lettvint å dra dit. I gaten ligger noen spiseplasser, og det er mange små supermarked i nærheten. Vi elsket å være på spisestedet Smith's. Utrolig trivelig dame som driver det stedet!
Vil absolutt anbefale andre å leie Joanas hus. Dere vil storkose dere på dette stedet!